Diari Oficial de la Generalitat Valenciana


Sumari del DOGV 2290, del 16-06-1994 (1994/831707)

ORDRE de 19 d'abril de 1994, de la Conselleria de Cultura, per la qual es regula la concessió d'ajudes al desplaçament de joves residents a la Comunitat Valenciana que fan el servei militar fora de la península.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/19/(2)/dof/vci/html**

### Dades del document

Número de DOGV
:   2290

Data del DOGV
:   16-06-1994

Secció del DOGV
:   DISPOSICIONS GENERALS

Número del document
:   1994/831707


Data del document
:   19-04-1994

Organisme emissor
:   Conselleria de Cultura

Tipus de document
:   Ordre

ORDRE de 19 d'abril de 1994, de la Conselleria de Cultura, per la qual es regula la concessió d'ajudes al desplaçament de joves residents a la Comunitat Valenciana que fan el servei militar fora de la península. [94/2794]  
La Llei de la Generalitat Valenciana 6/93, de 31 de desembre, de Pressupostos per a l'exercici 1994, aprovà la concessió d'ajudes, per part de l'Institut Valencià de la Joventut, destinades al desplaçament de joves residents a la Comunitat Valenciana que fan el servei militar fora de la península.  
Així mateix, el pla d'actuacions previst per a 1994, aprovat pel Consell Rector de l'Institut Valencià de la Joventut, de 14 de desembre de 1993, estableix, com a actuació, l'ajuda econòmica al desplaçament dels joves que fan el servei militar fora de la península, amb la finalitat d'aconseguir la millora de les condicions de vida dels joves valencians mentre realitzen el servei militar.  
Per això, i de conformitat amb el que disposa l'article 35 de la Llei 5/1983, de 30 de desembre, del Govern Valencià,  
ORDENE  
Primer  
Les ajudes als joves valencians que realitzen el servei militar fora de la península, durant l'any 1994, es concediran per a un sol viatge de permís, durant la realització del servei militar, en trajecte d'anada i tornada des de la destinació militar fins a les ciutats d'Alacant, Castelló o València.  
Segon  
Aquestes ajudes es faran efectives a càrrec de la línia de subvenció 4.05/94 del pressupost de l'Institut Valencià de la Joventut per un import global màxim de 24.987.969 de pessetes.  
Tercer  
Els mitjans de transport públic autoritzats són els següents:  
a) Joves destinats a Canàries, Melilla i les Balears. Mitjà de transport: avió, classe turista.  
b) Joves destinats a Ceuta. Mitjà de transport: vaixell i avió, classe turista.  
Quart  
Per a la concessió de l'ajuda caldrà que els bitllets que es presenten per al pagament hagen estat adquirits a l'empara de la reducció del 33% per a Ceuta, Melilla i Canàries, i del 25% per a les Balears, a què tenen dret com a residents fora de la península durant el període de la prestació del servei militar.  
En el cas de presentar sol·licitud d'ajuda del bitllet sense la reducció del paràgraf anterior, aquesta subvenció només serà per l'import del bitllet descomptant la bonificació regulada en les tarifes d'Iberia.  
La sol·licitud s'haurà d'emplenar sencera, segons el model annex, quan ja s'haja realitzat el viatge, adjuntant-hi la següent documentació:  
- Fotocòpia del DNI  
- Fotocòpia del permís estés per l'autoritat militar corresponent.  
- Bitllet original del transport utilizat.  
Les sol·licituds han de ser presentades, personalment o per correu, a l'Institut Valencià de la Joventut, carrer de l'Hospital, núm. 11, 46486 València, a les direccions territorials de la Conselleria de Cultura, i als centres d'Informació, Iniciatives i Reclamacions de la Generalitat Valenciana, o per qualsevol dels mitjans que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, abans del dia 31 d'octubre de 1994.  
Cinquè  
La concessió d'ajudes serà resolta pel director general de l'Institut Valencià de la Joventut, sobre la base dels següents criteris de preferència:  
- Joves que no hagen sol·licitat l'ajuda l'any 1993.  
- Joves destinats a Canàries, Melilla, Ceuta i les Balears, per aquest ordre.  
Aquestes ajudes s'abonaran, per ordre de presentació d'instàncies, fins a un màxim de 28.227.687 de PTA, que és l'import total de la subvenció, esgotat el qual no es podran concedir més ajudes.  
Les sol·licituds sobre les quals no recaiga resolució en el termini de tres mesos des de la seua presentació, s'entedran desestimades.  
   
Sisè  
Als joves beneficiaris d'aquestes ajudes, se'ls enviarà notificació de l'import de la ajuda concedida i del procediment per a fer-la efectiva.  
Als joves les sol·licituds dels quals hagen estat desestimades, se'ls en notificarà la denegació, amb indicació de les causes.  
DISPOSICIONS FINALS  
Primera  
Es faculta el director general de l'Institut Valencià de la Joventut perquè adopte les mesures necessàries per a l'aplicació d'aquesta ordre.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquesta ordre en el Diari Oficial de la Generalitat Valenciana. Per a la interposició del recurs serà requisit fer-ne comunicació prèvia a la consellera de Cultura, segons que disposa l'art. 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 19 d'abril de 1994  
La consellera de Cultura,  
PILAR PEDRAZA MARTÍNEZ  
ANNEX  
..., amb DNI ..., domiciliat a ..., carrer ..., núm. ..., i que realitze/vaig realitzar el servei militar a la localitat d ...  
SOL·LICITE acollir-me a l'ajuda de desplaçament de joves residents a la Comunitat Valenciana i que fan el servei militar fora de la península, d'acord amb l'Ordre de 19 d'abril de 1994, de la Conselleria de Cultura, per a la qual cosa hi aporte la següent documentació:  
- Fotocòpia del DNI.  
- Fotocòpia del permís estès per l'autoritat militar corresponent.  
- Bitllet original del transport realitzat el dia .. d ... de 1993 i ..,.... d .... de 1994 amb la reducció del 33% o 25% segons corresponga.  
..., ... d ... de 1994  
 (Signatura)  
Dades bancàries:  
Banc o caixa: entitat sucurs. control  
Sucursal núm. ..../..../..  
Domicili de la sucursal ... Localitat ...  
Núm. c/c o llibreta ...  
DIRECCIÓ GENERAL DE L'INSTITUT  
VALENCIÀ DE LA JOVENTUT


Còpia Permalink ELI